1990-ական թթ.՝ Վրաստանի լճացման տարիներին, Նինոն որոշում է լողալ հոսանքին հակառակ ու հասնել հաջողության՝ ինչ գնով էլ որ լինի: 2001 թվականին Թբիլիսյան կոնսերվատորիան ավարտելուց հետո նա մեկնում է Իտալիա՝ Լա-Սկալա ակադեմիայում ուսումը շարունակելու: Արդեն այդ ժամանակ երգչուհին ուներ երկու մրցանակ, ինչպես և երեք հատուկ մրցանակ՝ Բարսելոնայում անցկացվող Վենիաս միջազգային մրցույթից: Այդ ամենի համար, սակայն, Նինոն թանկ է վճարել: Սկսած19 տարեկանից նա մենակյացի կյանք է վարում՝ իրեն ամբողջությամբ նվիրելով աշխատանքին: Իհարկե երգչուհու ջանքերն անհետ չեն կորչում: 2002 թ. երիտասարդ վրաց երգչուհին մենահամերգի իր սեզոնն է բացում միլանյան հռչակավոր Լա-Սկալա բեմում: Իր իսկ խոսքերով՝ երբեք ձեռք բերածով չի բավարարվում, ու իր կարիերային հաջողությունների համար անսահման շնորհակալ է ծնողներին, ովքեր հանուն դստեր շատ զոհողությունների են գնացել: